Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,603.74 …
17 ธ.ค. 2561

Morning Market Summary
SET ช่วงเช้าปิดที่ระดับ 1,603.74 จุด ลดลง 5.71 จุด (-0.35%) มูลค่าการซื้อขาย18,567.55 ล้านบาท หุ้นไทยเช้านี้ปรับลงหลุดระดับ 1600 จุด แต่สามารถยืนกลับขึ้นมาได้ โดยมีแรงขายหุ้นขนาดใหญ่ในกลุ่มค้าปลีก ธนาคาร ด้านตลาดภูมิภาคแกว่งบวก-ลบ ขณะที่นักลงทุนยังคงจับตาการส่งสัญญาณของเฟดเกี่ยวกับทิศทางอัตราดอกเบี้ยในปีหน้า ติดตามการประชุมเฟด (18-19 ธค.)
Afternoon Perspective
แนวโน้มตลาดในช่วงบ่าย คาดดัชนีน่าจะกระเตื้องขึ้นหลังลงไปเล่นต่ำกว่า 1600 จุดแล้วค่อยๆดีดกลับ โดยมีปัจจัยหนุนจากดัชนีตลาดหุ้นในต่างประเทศ เริ่มยืนในแดนบวกรวมทั้งการคาดการณ์ว่าการประชุม FOMC ทางประธาน FED น่าจะส่งสัญญาณการชะลอการขึ้นดอกเบี้ย นอกจากนั้นเริ่มมีแรงซื้อคืนหุ้น PTTEP หลังราคาลงมาลึกใกล้ราคาเป้าหมายต่ำสุดอยู่ที่ 119 บาท แต่อย่างไรก็ตามแรงขายหุ้นยังคงเน้นไปที่เป็นกลุ่มธนาคารและค้าปลีกจนไปกดดันให้ดัชนีหลุด 1600+/- จุด โดยกรอบการเคลื่อนไหวของดัชนีในภาคบ่ายน่าจะกว้างขึ้นจากแรงซื้อคืนหุ้น โดยมองแนวรับที่ 1597-1595 จุด และแนวต้านที่ 1610-1615 จุดแนะนำซื้อเก็งกำไร STEC PTT BEAUTY IVL
Technical Pick
SET Index: 1603.74 ปรับตัวลดลงต่อเนื่องไปทดสอบแนวรับสำคัญที่บริเวณ 1600 จุด แต่มูลค่าการซื้อขายลดลงเมื่อเทียบกับเมื่อสัปดาห์ก่อน ทำให้การปรับตัวลดลงในระยะสั้นมีโอกาสฟื้นตัวเหนือแนวรับสำคัญที่ 1595 จุด ซึ่งเราแนะนำให้ใช้เป็นจังหวะเข้าซื้อหุ้น เพื่อรอการดีดกลับไปทดสอบแนวต้านที่ 1620 และ 1630 จุด แต่ถ้าปรับตัวลดลงหลุดระดับ 1595 จุดลงไป แนวโน้มหลักจะมีความเสี่ยงในการปรับตัวลดลงไปทดสอบแนวรับถัดไปที่ 1550 หรือ 1530 จุด
– Bumrungrad Hospital (BH TB; THB 198.00) – ซื้อ
– AAPICO Hitech (AH TB; THB 20.00) – ซื้อ